text: Út frá feskastu hagtølunum hjá HSF kann staðfestast, at met nógv spæla hondbólt í Føroyum í vetur. Eitt av aðalmálunum hjá Hondbóltssambandinum er, at so nógv sum gjørligt skulu spæla hondbólt í Føroyum og at hondbóltur skal vera kring alt landið. Føroyar er í forvegin tað landið í heiminum, har flest fólk spæla hondbólt í mun til íbúgvaratalið.
text: #000000
text: Tilsamans eru 196 lið meldaði til landskappingina, meðan talið seinasta kappingarár var 176. Sostatt ein vøkstur á 20 lið. Tað er serliga á kvinnusíðuni at framgongdin er stór og eru nú fleiri kvinnulið enn manslið sum kappast, 99 kvinnulið og 97 manslið. Hjá gentum 10 er stór framgongd, har eru 6 lið fleiri í ár, tilsamans 27 lið í mun til 21 lið í fjør.
text: #000001
text: Tað eru serliga trý feløg, sum hava stóra framgongd í ár. VÍF hevur sjey lið fleiri, ið kappast, og Neistin hevur meldað 5 lið fleiri í mun til undanfarna kappingarár. Av teimum smærru feløgunum í framgond kann nevnast ÍA, sum hevur fýra lið fleiri.
text: #000002
text: Somuleiðis er tað sera gleðiligt, at lív er komið í breiddarhondbóltin hjá teimum vaksnu aftur. Seinasta kappingarár vóru eingi 2. deildarlið, men í vetur luttaka 6 lið í 2. deild hjá monnum og 4 lið í 2. deild hjá kvinnum.
text: #000003